Образложење

Правни основ за доношење Одлуке о Изменама Одлуке о праву на накнаду дела трошкова боравка деце у предшколској установи чији је оснивач друго правно или физичко лице садржан је у одредбама члана 9.Закона о финансијској подршци породици са децом („Сл.гласник РС“ бр.16/02, 115/05 и 107/09) који предвиђа да локална самоуправа може својим прописима предвидети и шири обим права у области финансијске подршке породици са децом од оног прописаног законом.

Доношењем одлуке о Изменама Одлуке о праву на накнаду дела трошкова боравка деце у предшколској установи чији је оснивач друго правно или физичко лице, град Ниш ће омогућити да се кроз финансирање дела трошкова боравка деце у установама чији је оснивач друго правно или физичко лице а у оквиру расположивих буџетских средстава предвиђених за ову намену у радној 2016/2017 години смањи број деце који се налази на листи чекања за упис у Предшколску установу чији је оснивач град Ниш, тако што ће одређени број деце боравити у установама чији је оснивач друго правно или физичко лице по субвенционисаној цени. Изменама Одлуке у погледу услова за остваривање права на накнаду дела трошкова боравка деце у предшколској установи чији је оснивач друго правно или физичко лице који се тиче прихода породице, прецизније ће се утврђивати реалан приход породице тако што ће се приходи породице утврђивати за месец који претходи месецу у коме се подноси захтев за остваривање права .

Н А Ч Е Л Н И К

МИРЈАНА ПОПОВИЋ